ส่วนที่ 1 การประกอบธุรกิจ

1.นโยบายและภาพรวมการประกอบธุรกิจ

บริษัท ยูเนี่ยนไพโอเนียร์ จำกัด (มหาชน) ตั้งอยู่เลขที่ 1 ซอยเสรีไทย 62 แขวงมีนบุรี เขตมีนบุรี
กรุงเทพมหานคร ได้จดทะเบียนเป็นบริษัทจำกัด ด้วยทุนจดทะเบียน 5 ล้านบาทเมื่อวันที่ 8 ตุลาคม
2516 เป็นบริษัทจดทะเบียนในตลาดหลักทรัพย์แห่งประเทศไทยวันที่ 21 เมษายน 2521
และจดทะเบียนแปรสภาพนิติบุคคลตามพระราชบัญญัติบริษัทมหาชนจำกัด พ.ศ.2537 เมื่อวันที่ 30
มีนาคม 2537

ตั้งแต่เริ่มจดทะเบียนบริษัทจำกัดมีการเพิ่มทุนหลายครั้ง
จนกระทั่งปัจจุบันมีทุนจดทะเบียนที่จำหน่ายและชำระแล้ว 75 ล้านบาท เป็นหุ้นสามัญจำนวน 7.5
ล้านหุ้นมูลค่าที่ตราไว้หุ้นละ 10 บาท สินค้าของบริษัทฯเป็นผลิตภัณฑ์ที่ทำมาจากยางธรรมชาติ เช่น
เส้นยางยืด แถบยางยืด สายยางยืดถัก สายยางยืดทอ ผ้ายืดพันเคล็ด เข็มขัดพยุงหลัง
แถบยางห้ามเลือด แถบยางรัดสำหรับเจาะเลือด ยางยืดเพื่อการออกกำลังกายและกายภาพบำบัด
เป็นต้น

เป้าหมาย

บริษัทฯ ดำเนินธุรกิจภายใต้จรรยาบรรณทางธุรกิจตามหลักธรรมาภิบาลและการกำกับดูแลกิจการที่ดี
มุ่งมั่นเพื่อ “เป็นผู้นำในการผลิตเส้นยางยืดและแถบยางยืด
สายยางยืดถักและสายยางยืดทอที่มีคุณภาพเป็นที่ยอมรับของตลาดโลก”
รวมทั้งดูแลให้เกิดประโยชน์สูงสุดกับผู้มีส่วนได้เสียทุกฝ่าย เพื่อการเติบโตอย่างยั่งยืน

กลยุทธ์

การพัฒนาและปรับปรุงกระบวนการภายในเพื่อก่อให้เกิดประสิทธิภาพอย่างสูงสุดเพื่อให้สามารถตอบสนองรับการเปลี่ยนแปลงของความต้องการของตลาดและเกิดการประหยัดจากความเร็ว
(Economy of Speed) การควบคุมคุณภาพของสินค้า มีการส่งมอบที่ตรงเวลา
รวมทั้งดูแลให้บริการโดยมีลูกค้าเป็นจุดศูนย์กลาง ถือเป็นส่วนสำคัญ

นโยบาย

คณะกรรมการได้กำหนดนโยบายที่สำคัญและเปิดเผยบนเว็บไซต์ของบริษัท
http://www.unionpioneer.co.th/index.php/about-us/CorporateGovernancePolicy
อยู่ในส่วนที่ 4 ของคู่มือการกำกับดูแลกิจการที่ดีและจรรยาบรรณทางธุรกิจ ดังนี้

นโยบายคุณภาพและนโยบายสิ่งแวดล้อม นโยบายความปลอดภัย อาชีวอนามัย

นโยบายการต่อต้านการทุจริตคอร์รัปชั่น นโยบายความรับผิดชอบต่อสังคม
นโยบายการบริหารความเสี่ยงองค์กร นโยบายการอนุรักษ์พลังงาน

นโยบายการรักษาความปลอดภัย นโยบายการจัดทำโครงการอนุรักษ์การได้ยิน
นโยบายการป้องกันและแก้ไขปัญหายาเสพติด

1.  วิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของบริษัท

  “ เป็นผู้นำในการผลิตเส้นยางยืดและแถบยางยืด สายยางยืดถักและยางยืดทอ
  ที่มีคุณภาพเป็นที่ยอมรับในตลาดโลก”

1.  สร้างความเติบโตของยอดขายอย่างต่อเนื่อง

2.  ผลิตสินค้าที่มีคุณภาพ ปลอดภัยต่อผู้บริโภค และส่งมอบตรงเวลา

3.  สร้างจุดแข็งของบริษัทจากการวิจัยและพัฒนาผลิตภัณฑ์

4.  พัฒนาบุคลากรให้มีประสิทธิภาพ

5.  มุ่งมั่นในการบริหารงานภายในให้มีประสิทธิภาพสูงสุด

6.  สร้างความประทับใจและความพึงพอใจกับลูกค้าอย่างต่อเนื่อง

7.  รับผิดชอบต่อผู้ถือหุ้น พนักงาน คู่ค้า สังคมและสิ่งแวดล้อม

ค่านิยมหลัก Core Value UPF “S-T-A-R”

การมีจิตสำนึกในความเป็นเจ้าของ (Sense of owner)

  หมายถึง ปฏิบัติหน้าที่ด้วยความระมัดระวัง รักษาผลประโยชน์ของบริษัทฯ
  โดยดูแลรักษาทรัพย์สินและใช้ทรัพยากรให้เกิดประโยชน์อย่างสูงสุด ไม่ให้เกิดความเสียหาย
  หรือถูกนำไปใช้เพื่อการอื่นที่มิได้เกี่ยวข้องกับการดำเนินธุรกิจของบริษัท

  การทำงานเป็นทีม (Teamwork)

  หมายถึง การตระหนักในหน้าที่ที่ต้องปฏิบัติอย่างเต็มความสามารถ และมีประสิทธิภาพ
  มีความเคารพซึ่งกันและกัน ตลอดจนให้ความร่วมมือ ช่วยเหลือ เสนอแนะความคิดเห็น
  และแก้ปัญหาในการทำงานร่วมกัน

  การมีความรับผิดชอบ (Accountability)

  หมายถึง การรู้จักภาระหน้าที่ มีความรับผิดชอบต่อการตัดสินใจและการกระทำของตนเอง
  สามารถชี้แจง/อธิบายการตัดสินใจนั้นได้
  การตัดสินใจและการดำเนินธุรกิจเป็นไปตามบทบัญญัติของกฏหมาย หรือข้อกำหนดที่เกี่ยวข้อง
  มีความโปร่งใสในการตัดสินใจดำเนินการใดๆด้วยความเป็นธรรม
  มีหน้าที่และความรับผิดชอบที่จะใช้ทรัพย์สินของบริษัทให้เกิดประโยชน์อย่างเต็มที่

  การมีคุณธรรม (Role of Integrity)

  หมายถึง การดำเนินธุรกิจและปฏิบัติหน้าที่ด้วยความซื่อสัตย์สุจริตต่อหน้าที่, ถูกต้องตามกฎหมาย,
  ตามระเบียบข้อบังคับอื่นๆที่เกี่ยวข้อง, ปฏิบัติตามศีลธรรมอันดีงาม, มีจริยธรรม,
  มีความเที่ยงตรง, ความเสมอภาค, ไม่เลือกปฏิบัติ

1.  การเปลี่ยนแปลงและพัฒนาการที่สำคัญ

  ในช่วง 3 ปีที่ผ่านมาบริษัทฯไม่มีการเปลี่ยนแปลงอย่างมีนัยสำคัญของอำนาจในการควบคุมบริษัท

2.  โครงสร้างการถือหุ้นของกลุ่มบริษัท

  บริษัทฯไม่มีบริษัทร่วมและบริษัทย่อย

3.  ความสัมพันธ์กับกลุ่มธุรกิจของผู้ถือหุ้นใหญ่

  ผู้ถือหุ้นใหญ่ของบริษัทฯคือ บมจ.สหยูเนี่ยน
  ธุรกรรมระหว่างกันที่เกิดขึ้นส่วนใหญ่เป็นไปตามปกติทางการค้าทั่วไป เช่น ซื้อ-ขาย สินค้า
  เป็นการรวมปริมาณการจัดซื้อวัตถุดิบเพื่ออำนาจการต่อรองราคาที่ดีขึ้น การเช่าอาคารโรงงาน
  มีอัตราค่าเช่าเหมาะสมเป็นธรรมเทียบเคียงได้กับราคาตลาด
  ธุรกรรมระหว่างกันดังกล่าวดำเนินไปเพื่อประโยชน์สูงสุดเป็นหลัก
  ไม่มีลักษณะการขัดแย้งทางผลประโยชน์

  ทั้งนี้รายละเอียดของรายการระหว่างกัน ปี 2559 ได้แสดงไว้ในหัวข้อ เรื่องรายการระหว่างกัน
  หน้า 67-69

2. ลักษณะการประกอบธุรกิจ

2.1 ลักษณะผลิตภัณฑ์และบริการ

ผลิตภัณฑ์หลักของบริษัทฯผลิตและจำหน่ายภายใต้เครื่องหมายการค้าตรา "Venus"
รวมถึงการรับจ้างผลิตภายใต้ตราสินค้าอื่นๆด้วย
ผลิตภัณฑ์ของบริษัทส่วนใหญ่จะใช้เป็นวัตถุดิบในกระบวนการผลิต ผลิตภัณฑ์อื่นๆ เช่น
อุตสาหกรรมผ้าอ้อมสำเร็จรูปเด็กและผู้ใหญ่ อุตสาหกรรมเสื้อผ้าและสิ่งทอ
อุตสาหกรรมเครื่องมือแพทย์ หรือนำไปใช้งานทางด้านอื่น ๆ ตามประเภทธุรกิจของลูกค้า

รายละเอียดผลิตภัณฑ์ของบริษัทมีลักษณะ ดังนี้

[]2.1.1. กลุ่มยางยืดสำหรับผ้าอ้อมสำเร็จรูป ยางยืดในกลุ่มนี้ก็คือเส้นยางยืด (Rubber
Thread) ที่ใช้ในอุตสาหกรรมการผลิตผ้าอ้อมสำเร็จรูป โดยแปรสภาพจากยางแท่ง
ซึ่งมีทั้งยางธรรมชาติและยางสังเคราะห์
บริษัทฯสามารถผลิตได้ตามขนาดและผลิตเส้นยางยืดหลากหลายขนาดตามความต้องการของลูกค้า
เพื่อนำไปผลิตเป็นส่วนขอบขาและขอบเอวทั้งในผ้าอ้อมสำเร็จรูปสำหรับเด็กและผู้ใหญ่
(Disposable Diaper)

[]2.1.2 กลุ่มยางยืดสำหรับงานเสื้อผ้าและสิ่งทอ ยางยืดในกลุ่มนี้ก็ได้แก่ แถบยางยืด (Rubber
Tape) ยางยืดถัก (Elastic Braid) ยางยืดทอและโครเชต์ (Elastic Webbing &
Crochet) และเส้นยางหุ้ม (Covering Yarn)
ยางยืดในกลุ่มนี้ส่วนใหญ่ใช้เป็นส่วนประกอบของการตัดเย็บเสื้อผ้าสำเร็จรูป เช่น
ขอบขาและขอบเอวของกางเกงชั้นใน ขอบชุดว่ายน้ำ เป็นต้น

[]2.1.3 กลุ่มยางยืดที่เป็นอุปกรณ์ทางการแพทย์ ยางยืดในกลุ่มนี้ได้แก่

  ผ้ายืดพันเคล็ด (Elastic Bandage)
  ใช้ในการป้องกันและรักษาอาการเคล็ดที่เกิดจากกิจกรรมในชีวิตประจำวัน
  รวมถึงกิจกรรมสันทนาการอื่นๆ โดยนิยมใช้แพร่หลายทั้งในวงการแพทย์และวงการกีฬา

  []เข็มขัดพยุงหลัง (Back Support Belt)
  ใช้ในการป้องกันและรักษาอาการปวดหลังที่เกิดจากการทำงานและกิจกรรมในชีวิตประจำวัน
  โดยมีทั้งแบบที่ใช้สำหรับงานหนักในอุตสาหกรรมและแบบที่ใช้สำหรับบุคคลทั่วไป

  ยางรัดห้ามเลือด (Esmark Bandage) ใช้สำหรับห้ามเลือดในการผ่าตัดเล็กบริเวณมือและเท้า

  []แถบยางรัดสำหรับเจาะเลือด (Tourniquet)
  ใช้สำหรับการรัดแขนเพื่อเก็บเลือดไปตรวจในห้องปฏิบัติการหรือการบริจาคโลหิต
  รวมถึงการห้ามเลือดเมื่อเกิดอุบัติเหตุในชีวิตประจำวันด้วย

[]2.1.4 ยางยืดเพื่อการออกกำลังกายและกายภาพบำบัด(Exercise
Bands)ใช้ในการออกกำลังกาย มีแรงต้านหลายระดับ
เพื่อให้สามารถใช้ออกกำลังกายได้หลากหลายระดับ
รวมถึงการทำกายภาพบำบัดสำหรับผู้ป่วยและผู้สูงอายุ
การออกกำลังกายด้วยยางยืดมีความสะดวกสบายเนื่องจากไม่ต้องใช้พื้นที่มากและสามารถพกพาได้
ดังนั้นผู้ใช้จึงสามารถออกกำลังกายได้ทุกที่ ทุกเวลาตามที่ต้องการ

บริษัทฯได้รับการรับรองมาตรฐาน OEKO-TEX STANDARD 100 ระบบบริหารจัดการคุณภาพ ISO
9001 ระบบบริหารจัดการสิ่งแวดล้อม ISO 14001
ระบบบริหารจัดการคุณภาพอุตสาหกรรมเครื่องมือแพทย์ ISO 13485
และมาตรฐานขององค์การอาหารและยาทั้งของไทยและสหรัฐอเมริกา (อย.และ FDA)

2.2 การตลาดและการแข่งขัน

การเคลื่อนย้ายฐานการผลิตอุตสาหกรรมเสื้อผ้าสำเร็จรูปไปยังประเทศเพื่อนบ้านของไทยอันได้แก่
เวียตนาม กัมพูชา และเมียนมาร์ เนื่องจากค่าแรงที่ต่ำกว่าและเพื่อให้ได้รับสิทธิพิเศษทางการค้า
ทำให้อุตสาหกรรมการผลิตเสื้อผ้าสำเร็จรูปในประเทศเหล่านี้ขยายตัวอย่างรวดเร็วและต่อเนื่องซึ่งส่งผลให้อุตสาหกรรมการผลิตเสื้อผ้าสำเร็จรูปในประเทศไทยหดตัวลงอย่างต่อเนื่อง
นอกเหนือจากผู้ผลิตในประเทศไทยแล้ว ผู้ผลิตจากประเทศอื่นๆซึ่งเคยเป็นฐานการผลิตเดิมเช่น จีน
ศรีลังกา เป็นต้น ก็ได้เริ่มมีการย้ายฐานการผลิตมายังประเทศเหล่านี้เช่นกัน
ทำให้การแข่งขันของอุตสาหกรรมต้นน้ำที่เป็นวัตถุดิบให้กับอุตสาหกรรมการผลิตเสื้อผ้าสำเร็จรูปมีความรุนแรงมากขึ้น
ผู้ผลิตวัตถุดิบหลายรายมุ่งเน้นในการขยายตลาดในกลุ่มประเทศเหล่านี้อย่างจริงจังมากขึ้น
มีทั้งการเข้ามาตั้งโรงงานผลิตในประเทศเหล่านี้รวมถึงการหาช่องทางการจัดจำหน่ายที่เข้าถึงลูกค้าได้สะดวกรวดเร็วยิ่งขึ้น

ในส่วนของอุตสาหกรรมผ้าอ้อมสำเร็จรูป
ยังคงเป็นเรื่องยากลำบากสำหรับผู้ประกอบการรายเล็กที่จะแข่งขันกับผู้นำตลาดรายใหญ่เพื่อขยายธุรกิจ
ทำให้ตลาดของยางยืดสำหรับผ้าอ้อมสำเร็จรูปอยู่ในภาวะทรงตัว
ขนาดของตลาดไม่ได้มีการขยายตัวหรือหดตัวมากนัก
เนื่องจากผู้ประกอบการรายใหญ่ใช้สแปนเด็กซ์เป็นวัตถุดิบ

กลุ่มอุปกรณ์ทางการแพทย์
เนื่องจากผู้ผลิตในกลุ่มนี้เป็นกลุ่มเดียวกับที่ผลิตวัตถุดิบให้กับอุตสาหกรรมการผลิตเสื้อผ้าสำเร็จรูปด้วย
ดังนั้นการแข่งขันที่รุนแรงก็ได้ขยายมายังตลาดกลุ่มนี้ด้วยเช่นกัน
นอกจากนี้การที่กลุ่มลูกค้าเป้าหมายของผลิตภัณฑ์กลุ่มนี้มีความอ่อนไหวต่อการเปลี่ยนแปลงของตัวผลิตภัณฑ์
ทำให้การขยายตลาดต้องเป็นไปอย่างค่อยเป็นค่อยไป ไม่สามารถขยายตลาดได้อย่างรวดเร็ว

กลุ่มอุปกรณ์เพื่อการออกกำลังกายและกายภาพบำบัด
ผู้นำตลาดรายใหญ่ยังคงผูกขาดในส่วนของผลิตภัณฑ์ที่ทำจากยางธรรมชาติ
ในขณะที่ผลิตภัณฑ์ที่ทำจากยางสังเคราะห์ตลาดค่อนข้างทรงตัว

กลยุทธ์การแข่งขันที่สำคัญ

การรักษาฐานลูกค้าเดิมถือเป็นเรื่องที่สำคัญที่สุดในสภาวะการแข่งขันเช่นนี้
นอกเหนือจากราคาที่ลูกค้าพึงพอใจแล้ว การบริการที่ดีซึ่งรวมถึงคุณภาพของสินค้า
การส่งมอบที่ตรงเวลา การตอบสนองความต้องการของลูกค้าที่รวดเร็ว
ยังคงเป็นปัจจัยที่มีความสำคัญที่จะช่วยให้ลูกค้าไม่หันไปใช้สินค้าของคู่แข่ง

ลักษณะลูกค้า

กลุ่มลูกค้าหลักของบริษัทฯ ส่วนใหญ่เป็นโรงงานผู้ผลิตและเจ้าของตราสินค้า
มีทั้งในส่วนของโรงงานผลิตผ้าอ้อมสำเร็จรูป ชุดชั้นใน และชุดว่ายน้ำ
ส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน
บริษัทฯยังคงให้ความสำคัญกับการร่วมเป็นส่วนหนึ่งในการพัฒนาร่วมกับลูกค้า ทั้งในส่วนของผลิตภัณฑ์
ระบบการส่งมอบ รวมถึงการจัดการด้านอื่นๆ เพื่อให้เกิดประโยชน์สูงสุดในห่วงโซ่อุปทาน

บริษัทฯ ไม่มีการพึ่งพาลูกค้ารายใด รายหนึ่งเกิน 30% ของรายได้รวม

กลุ่มลูกค้าเป้าหมาย

ก. กลุ่มโรงงานผู้ผลิตและเจ้าของตราสินค้าทั้งในส่วนของผ้าอ้อมสำเร็จรูป ชุดชั้นในและชุดว่ายน้ำ

ข. กลุ่มผู้ว่าจ้างผลิต โดยบริษัทฯผลิตสินค้าที่เป็นตราสินค้าของลูกค้า

ค. กลุ่มโรงงานขนาดเล็กและผู้บริโภค บริษัทฯขายผ่านทางผู้ค้าส่งทั้งในและต่างประเทศ

ง. กลุ่มบริษัทผู้ขายเครื่องมือและอุปกรณ์การแพทย์

การจัดจำหน่ายและช่องทางการจัดจำหน่าย

  1. บริษัทฯ
  จะผลิตและจำหน่ายโดยตรงให้กับโรงงานที่มีศักยภาพเพียงพอในการสั่งซื้อด้วยตนเองและจำหน่ายผ่านทางตัวแทนจำหน่ายทั้งค้าปลีกและค้าส่งสำหรับกลุ่มลูกค้าที่ไม่ต้องการสั่งซื้อในปริมาณมาก

  2. บริษัทฯส่งออกสินค้าไปยังทวีปอเมริกา และทวีปเอเชีย

แนวโน้มภาวะอุตสาหกรรม และสภาพการแข่งขันในอนาคต

  อุตสาหกรรมโดยรวมยังคงอยู่ในภาวะที่มีการแข่งขันสูง
  เนื่องจากเจ้าของแบรนด์สินค้ายังคงมีความได้เปรียบของอำนาจในการต่อรองกับผู้ผลิต
  ซึ่งส่งผลถึงอุตสาหกรรมต้นน้ำด้วย นอกจากนี้วิทยาการใหม่ๆเช่น เรื่องการบริหารความเสี่ยง
  ยังมีผลต่อนโยบายการบริหารของแต่ละองค์กรเพิ่มมากขึ้นเรื่อยๆ
  ผู้ประกอบการจึงจำเป็นต้องมีการเรียนรู้วิทยาการใหม่และปรับตัวเพื่อให้สามารถแข่งขันในตลาดได้
  และถึงแม้ว่าผู้ผลิตสินค้าต้องการวัตถุดิบที่มีราคาต่ำ แต่ก็ยังมีความต้องการสินค้าที่มีคุณภาพดี
  การส่งมอบที่รวดเร็วและตรงเวลา รวมถึงการตอบสนองต่อความต้องการที่รวดเร็ว
  ดังนั้นผู้ผลิตวัตถุดิบจำเป็นจะต้องมีการปรับตัวให้เป็นไปตามทิศทางของตลาดโดยหาแนวทางในการลดต้นทุน
  การเพิ่มประสิทธิภาพในการดำเนินงาน
  รวมถึงเตรียมความพร้อมในการรับมือกับความต้องการของตลาดที่มีการเปลี่ยนแปลงอยู่ตลอดเวลา
  โดยคู่แข่งที่สำคัญในตลาดโลกยังคงเป็นประเทศจีนและอินเดีย

2.3 การจัดหาผลิตภัณฑ์หรือบริการ

  นโยบายการผลิตที่สำคัญ เป็นการผลิตสินค้าเพื่อจำหน่ายตามมาตรฐานของบริษัท
  และมีการผลิตตามคำสั่งซื้อของลูกค้าด้วย

(ก) ในช่วงเวลา 3 ปีที่ผ่านมา มีปริมาณการผลิต ดังนี้

การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ ซึ่งจัดซื้อได้ภายในประเทศ
โดยส่วนใหญ่ซื้อจากบริษัทในกลุ่มสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
ทั้งนี้เพื่อให้ได้มาซึ่งคุณภาพของวัตถุดิบที่เหมือนกัน ซึ่งจะส่งผลถึงคุณภาพของผลิตภัณฑ์

บริษัทฯมีความเข้มงวดในเรื่องคุณภาพของยางพาราซึ่งเป็นวัตถุดิบหลักที่นำมาใช้ในกระบวนการผลิต
ได้ออกตรวจเยี่ยมผู้ขายเป็นประจำ
รวมทั้งร่วมมือกับผู้ขายพัฒนาและปรับปรุงคุณภาพวัตถุดิบให้เป็นไปตามความต้องการของลูกค้าอย่างต่อเนื่อง

ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด
และปัจจุบันประเทศไทยได้ขยายพื้นที่ปลูกต้นยางไปในหลายภูมิภาค
เพื่อตอบสนองความต้องการใช้ยางพาราที่เพิ่มขึ้น
ถึงแม้ว่าราคายางพาราจะมีความผันผวนตามภาวะตลาด
แต่จะไม่ส่งผลกระทบต่อการขาดแคลนยางพารา
อย่างไรก็ตามเพื่อป้องกันความเสี่ยงบริษัทฯมีการสำรองยางพาราไว้เพียงพอต่อแผนการผลิต

ผลการเปลี่ยนแปลงเทคโนโลยีต่อการใช้วัตถุดิบ :
เทคโนโลยีการผลิตที่ใช้ยางยืดเป็นวัตถุดิบในการผลิตเสื้อผ้า
และสิ่งทอยังไม่มีการเปลี่ยนแปลงที่โดดเด่นเป็นนวัตกรรมใหม่
ซึ่งบริษัทฯคาดว่าในอนาคตอันใกล้นี้ก็คงยังไม่มีการเปลี่ยนแปลงเทคโนโลยี ที่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2559 83.96 %

สัดส่วนการซื้อวัตถุดิบต่างประเทศปี 2559 16.04 %

(ข) กระบวนการผลิต/การกำจัดวัตถุดิบเหลือใช้ ที่มีผลกระทบต่อสิ่งแวดล้อม ได้แก่
การกำจัดสิ่งปฏิกูลที่ไม่ใช้แล้วประเภทขยะอันตราย และไม่อันตราย การเกิดน้ำเสีย
การสิ้นเปลืองพลังงานและทรัพยากรธรรมชาติ
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม

การกำจัดสิ่งปฏิกูลและวัสดุที่ไม่ใช้แล้ว

  1.ของเสียประเภทขยะอันตราย
  ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

  2.ของเสียประเภทขยะไม่อันตราย
  ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด โดยวิธีฝังกลบ

การบำบัดน้ำเสีย มีการควบคุมระบบน้ำทิ้งก่อนที่จะปล่อยออกนอกโรงงาน
มีการส่งน้ำไปวิเคราะห์เป็นประจำทุกเดือน เพื่อควบคุมไม่ให้เกินมาตรฐาน
โดยใช้ระบบบำบัดน้ำเสีย แบบเติมอากาศ (Activated Sludge)
ซึ่งในบ่อบำบัดมีการใช้เครื่องเติมอากาศ (Aerator) จำนวน 2 ตัว
สำหรับเพิ่มออกซิเจนในน้ำให้เพียงพอสำหรับจุลินทรีย์สามารถนำไปใช้ย่อยสลายสารอินทรีย์ในน้ำเสีย
มีระบบควบคุมค่าออกซิเจนในน้ำ (Dissolved Oxygen : DO) ไม่สูงมากเกินความจำเป็น
ที่ผ่านมาค่าที่วัดได้ไม่เกินมาตรฐาน

ไอระเหยจากสารเคมีโทลูอีน
มีการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

มีการตรวจวัดคุณภาพอากาศ และสิ่งแวดล้อมภายในบริษัท เป็นประจำ เช่น การวัดสภาพฝุ่น เสียง
น้ำ แสงสว่าง เป็นต้น เพื่อควบคุมสภาพแวดล้อมไม่ให้เกินมาตรฐานที่กฎหมายกำหนด

การสิ้นเปลืองทรัพยากรธรรมชาติ บริษัทฯ มีคณะทำงานด้านการอนุรักษ์พลังงาน
มีมาตรการการอนุรักษ์พลังงานโดยให้ความร่วมมือช่วยกันทำโครงการการจัดการพลังงานในภาคอุตสาหกรรม
ตามพรบ.ด้านการอนุรักษ์พลังงาน
และมีการไปร่วมสัมมนาโครงการพัฒนาขีดความสามารถผู้รับผิดชอบพลังงาน
ในด้านการเพิ่มประสิทธิภาพวัสดุ
เครื่องจักรและอุปกรณ์ในโรงงานและอาคารควบคุม (Refresh PRE 2559)
และดูเทคโนโลยีใหม่ๆ มาปรับใช้ในองค์กร
รับทราบข้อมูลข่าวสารด้านกฎหมายและการอนุรักษ์พลังงานจากกรมพลังงาน
และในปีนี้ได้สมัครเข้าร่วมโครงการต่อยอดการดำเนินการ
การจัดการพลังงานตามกฎหมายประเทศไทยไปสู่ระดับสากล (ISO 50001)

ทั้งนี้ทีมงานอนุรักษ์พลังงานได้มี การจัดทำมาตรการด้านการจัดการพลังงานประจำปี 2559 ดังนี้

-   มีการจัดการด้านเวลาการทำงานของพนักงานส่วนผลิต ให้เหมาะสมกับอัตราค่าไฟฟ้าแบบ TOU
    เพื่อลดค่าใช้จ่ายของค่าไฟฟ้าประจำเดือน

-   เปลี่ยนเครื่องปรับอากาศที่มีอายุการใช้งานนาน มีสภาพเก่าและกินพลังงานไฟฟ้ามาก
    ให้เป็นแบบประหยัดไฟเบอร์ 5

-   ปรับปรุงเครื่องจักรโดยเปลี่ยนมอเตอร์ DC เป็น AC
    และใช้อินเวอเตอร์มาควบคุมความเร็วรอบของมอเตอร์ ในเครื่อง CALENDER
    ซึ่งสามารถลดกำลังไฟฟ้าที่ต้องใช้จาก 41.5 kW เหลือ 10.5 kW

-   ปรับจูนค่าการเผาไหม้ของหม้อไอน้ำให้เหมาะสม
    และบำรุงรักษาโดยช่างผู้ชำนาญการเฉพาะทาง

-   จัดสัมมนาประจำปี และแทรกเกมส์หรือกิจกรรมด้านพลังงานให้พนักงาน

-   จัดอบรมให้ความรู้แก่พนักงานและส่งเสริมการสร้างจิตสำนึกการอนุรักษ์พลังงาน

ผลปฏิบัติงานตามที่กล่าวมาข้างต้นใน 3 ปีที่ผ่านมาเป็นไปตามที่กฎหมายกำหนด
และที่ผ่านมาไม่มีข้อพิพาทหรือการถูกฟ้องร้องเกี่ยวกับสิ่งแวดล้อม

วันที่ 2 สิงหาคม 2559 บริษัทฯได้รับมอบประกาศนียบัตร ESG 100 ประจำปี 2559
จากสถาบันไทยพัฒน์ ซึ่งเป็นการคัดเลือกบริษัทจดทะเบียนที่มีการดำเนินงาน ด้านสิ่งแวดล้อม สังคม
และธรรมาภิบาล (Environmental, Social and Governance: ESG)ที่โดดเด่น จำนวน
100 บริษัท จาก 621 บริษัท โดยใช้การวิเคราะห์ข้อมูล ESG
แบบบูรณาการที่ผนวกเข้ากับข้อมูลทางการเงิน  ที่เรียกว่า “Integrated ESG Assessment”

2559 2558 2557

ค่าใช้จ่ายดำเนินการเพื่อลดผลกระทบต่อสิ่งแวดล้อม (ล้านบาท) 1.38 1.97 1.69

2.4 บริษัทฯไม่มีงานโครงการหรือชิ้นงานที่มีมูลค่าสูงและใช้เวลาในการส่งมอบ

3.ปัจจัยความเสี่ยง

  นโยบายบริหารความเสี่ยงองค์กร บริษัทฯ
  ตระหนักถึงความสำคัญของการบริหารความเสี่ยงองค์กรที่มีประสิทธิภาพ
  ซึ่งจะทำให้บริษัทฯดำเนินธุรกิจบรรลุตามวัตถุประสงค์และมีการเติบโตอย่างมีเสถียรภาพและยั่งยืน
  ดังนั้นบริษัทฯจึงนำระบบการบริหารความเสี่ยงตามหลักเกณฑ์มาตรฐานสากลของ COSO (The
  Committee of Sponsoring Organizations of the Treadway Commission)
  มาประยุกต์ใช้ให้เหมาะสม และเพื่อให้เกิดความสำเร็จทั่วทั้งองค์กร จึงได้กำหนดนโยบายไว้ดังนี้

1)  การบริหารความเสี่ยงเป็นความรับผิดชอบของพนักงานในทุกระดับที่ต้องตระหนักถึงความเสี่ยงที่มีในการปฏิบัติงานของตนเองและองค์กร
    และต้องบริหารจัดการความเสี่ยงนั้นๆให้อยู่ในระดับที่ยอมรับได้

2)  ทุกหน่วยงานมีหน้าที่ประเมินความเสี่ยง
    ซึ่งต้องคำนึงถึงผลของความเสี่ยงทั้งในเชิงคุณภาพและเชิงปริมาณ พร้อมทั้งกำหนดตัวชี้วัด
    และแนวทางแก้ไข ป้องกัน และบรรเทาความเสี่ยงหรือความสูญเสียที่อาจเกิดขึ้น

3)  ต้องมีการควบคุม ติดตาม รายงาน ประเมินผล
    และสื่อสารข้อมูลเกี่ยวกับการบริหารความเสี่ยงอย่างสม่ำเสมอ
    เพื่อให้เกิดความมั่นใจว่ามีการดำเนินการและบริหารจัดการได้อย่างถูกต้องและเหมาะสม

4)  ส่งเสริม
    สนับสนุนและให้ความรู้ความเข้าใจเกี่ยวกับการบริหารความเสี่ยงกับพนักงานในทุกระดับอย่างต่อเนื่อง
    เพื่อให้ตระหนักถึงความสำคัญและการรับผิดชอบร่วมกันในเรื่องความเสี่ยง การควบคุม
    และผลกระทบของความเสี่ยงต่อบริษัทฯ

  บริษัทฯได้แต่งตั้งคณะกรรมการบริหารความเสี่ยง
  เพื่อกำหนดมาตรการในการจัดการความเสี่ยงให้อยู่ในระดับที่สามารถควบคุมและยอมรับได้
  โดยมีการติดตามประสิทธิภาพและประเมินผลของการบริหารจัดการความเสี่ยงอย่างต่อเนื่อง
  และรายงานความคืบหน้าให้คณะกรรมการบริหารได้รับทราบทุกไตรมาส ดังนี้

3.1 ความเสี่ยงจากภาวะเศรษฐกิจ

  ภาวะเศรษฐกิจโลกยังคงไม่ฟื้นตัว กำลังซื้อและการบริโภคยังคงทรงตัว
  ทำให้ยังมีการแข่งขันด้านราคาที่รุนแรง
  เพื่อรักษายอดขายผู้ประกอบการต้องพยายามหาทางลดต้นทุนเพื่อให้สามารถแข่งขันและดำเนินธุรกิจต่อไปได้
  การหาแหล่งวัตถุดิบที่มีราคาต่ำหรือหาวัตุดิบทดแทนที่ทำให้ต้นทุนวัตถุดิบในการผลิตลดลงเป็นอีกทางเลือกหนึ่งที่ถูกนำมาใช้เป็นกลยุทธ์หลักในการดำเนินธุรกิจ

  การขยายตลาดให้ผู้บริโภครับรู้เพิ่มมากขึ้น การเพิ่มสมรรถนะในการผลิตอย่างมีประสิทธิภาพ
  และการค้นหาแหล่งวัตถุดิบที่มีราคาเหมาะสม
  นับเป็นปัจจัยสำคัญที่ทางบริษัทฯจำเป็นต้องมุ่งเน้นเพื่อสร้างเป็นจุดแข็งที่ส่งผลให้สามารถดำเนินธุรกิจได้อย่างราบรื่น
  รวมถึงป้องกันและลดผลกระทบจากความเสี่ยงที่ลูกค้าจะเปลี่ยนไปใช้วัตถุดิบที่มีราคาต่ำกว่าหรือวัตถุดิบทดแทนที่ทำให้ต้นทุนการผลิตลดลง

3.2 ความเสี่ยงจากการผันผวนของอัตราแลกเปลี่ยน

  จากสภาวะเศรษฐกิจโลก และมาตรการการผ่อนปรนทางการเงิน
  ตัวเลขการซื้อขายอสังหาริมทรัพย์ และตัวเลขรายได้ส่วนบุคคลของสหรัฐฯ
  ปัญหาหนี้สาธารณะของสหภาพยุโรป รวมทั้งเสถียรภาพทางการเมือง
  และธุรกิจภาคการลงทุนภายในประเทศ ส่งผลให้อัตราแลกเปลี่ยนมีการผันผวนในระดับหนึ่ง
  บริษัทฯได้ติดตามเหตุปัจจัยต่าง ๆ ที่เกิดขึ้นอย่างใกล้ชิด
  และดำเนินการวางแนวทางเพื่อให้เกิดผลกระทบทางบวก และป้องกันเพื่อลดผลกระทบทางลบ

  การทำสัญญาซื้อ -ขาย เงินตราต่างประเทศล่วงหน้า (forward contract)
  และการนำรายได้สกุลเงินเดียวกันจากคู่ค้ารายหนึ่งมาสุทธิ
  กับรายจ่ายที่ต้องการชำระให้แก่คู่ค้ารายหนึ่ง (matching)
  เป็นทางเลือกที่บริษัทนำมาบริหารจัดการกับความเสี่ยงจากการผันผวนของอัตราแลกเปลี่ยน
  ทำให้บริษัทฯสามารถคาดการณ์รายได้และต้นทุนเพื่อวางแผนการดำเนินงานต่อไป

  3.3 ความเสี่ยงจากความผันผวนของราคายางพารา

  ความผันผวนของราคายางพารา เป็นปัจจัยสำคัญที่มีผลต่อต้นทุนและราคาขายสินค้าของบริษัทฯ

  ปัจจัยที่สำคัญที่ทำให้ราคายางพารามีความผันผวนก็คือความไม่สมดุลย์ของอุปสงค์และอุปทานในตลาดโลก
  ซึ่งในช่วงหลายปีที่ผ่านมาเกิดขึ้นอย่างต่อเนื่อง

  บริษัทฯได้บริหารจัดการความเสี่ยงเรื่องความผันผวนของราคายางพาราโดยการสำรองวัตถุดิบให้มีปริมาณเพียงพอตามแผนความต้องการอย่างน้อย
  6 เดือน
  เพื่อให้การกำหนดต้นทุนและราคาขายไม่ผันผวนตามราคายางพาราในตลาดโลกมากเกินไป
  โดยบริษัทฯจะทำการสั่งซื้อยางพาราในช่วงฤดูกาลเก็บเกี่ยวเพื่อให้ได้ราคาที่ดีที่สุด

4.ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลัก 

+------------------------+--------------+------+----------------------+
| ประเภททรัพย์สิน           | ลักษณะกรรมสิทธิ | มูลค่า | ภาระผูกพัน             |
|                        |              |      |                      |
|                        |              | (ล้าน |                      |
|                        |              | บาท) |                      |
+------------------------+--------------+------+----------------------+
| 1.ที่ดิน 15ไร่ 2งาน 72ตรว. | บ            | 6.17 | ไม่มีภาระผูกพัน          |
|                        | ริษัทเป็นเจ้าของ |      |                      |
+------------------------+--------------+------+----------------------+
| 2.อาคาร                | บ            | 7.94 | ไม่มีภาระผูกพัน          |
|                        | ริษัทเป็นเจ้าของ |      |                      |
| 2.1                    |              | 1.67 | สัญญาเช่าอาคาร         |
| อาคารสำนักง             | เช่าจาก       |      | สัญญาเช่าที่ดิน           |
| านและอาคารโรงงานที่บางชัน | บมจ.สหยูเนี่ยน  | 9.11 |                      |
| รวม 5 หลัง              |              |      | มีผลบังคับใช้ทุก 1ปี       |
|                        | เช่าที่ดินจาก    |      |                      |
| 2.2 เช่าอาคารโรงงานที่    | บจก.ยูเนี่ยน    |      | สัญญาเช่าที่ดิน           |
| จ.ว.ฉะเชิงเทรา          | อุตสาหกรรมด้าย |      | จากบจก.วิสาหกิจยางไทย  |
|                        |              |      | สัญญาเช่ามีผลบังคับใช้ทุก 3 |
| 2.3 เช่าที่ดินอาคารโรงงานที่ | บ            |      | ปี                    |
| จ.ว.ฉะเชิงเทรา          | ริษัทเป็นเจ้าของ |      |                      |
|                        |              |      |                      |
| 2.4                    |              |      |                      |
| อาคารคลังสินค้าที่จังหวัดตราด |              |      |                      |
+------------------------+--------------+------+----------------------+
| 3.เครื่องจักร และอุปกรณ์    | บ            | 6    | ไม่มีภาระผูกพัน          |
|                        | ริษัทเป็นเจ้าของ | 4.24 |                      |
+------------------------+--------------+------+----------------------+
|                        | รวม 1. 2. 3. | 8    |                      |
|                        |              | 9.13 |                      |
+------------------------+--------------+------+----------------------+

4.2 บริษัทฯไม่มีบริษัทย่อยและบริษัทร่วม รวมทั้งไม่มีทรัพย์สินที่เป็นสิทธิบัตร สัมปทาน
และไม่มีการนำทรัพย์สินไปวางเป็นประกัน ไม่มีภาระผูกพัน

4.3 บริษัทฯไม่มีการปรับโครงสร้างการดำเนินธุรกิจ
และไม่มีการประเมินราคาทรัพย์สินใหม่ในระหว่างรอบระยะเวลาบัญชีที่ผ่านมา

5. ข้อพิพาททางกฏหมาย

ในปี 2559 บริษัทฯไม่มีข้อพิพาททางกฎหมายที่อาจมีผลกระทบด้านลบต่อสินทรัพย์
หรือต่อการดำเนินธุรกิจอย่างมีนัยสำคัญ

6. ข้อมูลทั่วไป และข้อมูลสำคัญอื่น

  6.1 ข้อมูลทั่วไป

  (1) บริษัท ยูเนี่ยนไพโอเนียร์ จำกัด (มหาชน) ประกอบธุรกิจเกี่ยวกับผลิตภัณฑ์เส้นยางยืด
  แถบยางยืด สายยางยืดถัก สายยางยืดทอ สายยางยืดที่เป็นอุปกรณ์ทางการแพทย์
  และยางยืดเพื่อการออกกำลังกาย

  เลขประจำตัวผู้เสียภาษี 0-10-7-537-00101-3

  โทรศัพท์ 0-2517-0105 ถึง 8 โทรสาร 0-2517-1016 , 0-2517–0345

  สำนักงานใหญ่และโรงงาน :

  เลขที่ 1 ซอยเสรีไทย62 แขวงมีนบุรี เขตมีนบุรี กรุงเทพมหานคร 10510

โรงงานสาขาฉะเชิงเทรา :

  เลขที่ 99 หมู่5 ถนนบางนา-ตราด (กม.38) ต.บางสมัคร อ.บางปะกง จังหวัดฉะเชิงเทรา

  คลังเก็บสินค้า สาขาตราด :

  เลขที่ 70/2 หมู่ที่1 ตำบลแสนตุ้ง อำเภอเขาสมิง จังหวัดตราด

  ทุนที่ชำระแล้ว : หุ้นสามัญ 7,500,000 หุ้น มูลค่าหุ้นละ 10.00 บาท

  Home Page: www.unionpioneer.co.th E-Mail : elastic@unionpioneer.co.th

  (2) บริษัทฯไม่มีบริษัทร่วม บริษัทย่อย และไม่มีการถือหุ้นในนิติบุคคลอื่น

  (3) รายละเอียดบุคคลอ้างอิงอื่นๆ

  นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  ที่อยู่: เลขที่ 93 ชั้น14 อาคารตลาดหลักทรัพย์แห่งประเทศไทย (ข้างสถานฑูตจีน)

  ถนนรัชดาภิเษก แขวงดินแดง เขตดินแดง กรุงเทพฯ 10400

  โทรศัพท์: 0-2009-90000 โทรสาร : 0-2009-9992 www.set.or.th/tsd

ผู้สอบบัญชี : นางสาววิสสุตา จริยธนากร ผู้สอบบัญชีรับอนุญาต เลขทะเบียน 3853

  ที่อยู่ : บริษัท สำนักงาน อีวาย จำกัด

  ชั้น 33 อาคารเลครัชดา เลขที่ 193/136-137 ถนนรัชดาภิเษก คลองเตย กรุงเทพฯ 10110

  โทรศัพท์ : 0-2264-0777, 0-2661-9190 โทรสาร : 0-2264-0789 -90,
  0-2661-9192

  6.2 ข้อมูลสำคัญอื่น

  บริษัทฯไม่มีข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญ